Diari Oficial de la Generalitat Valenciana


Sumari del DOGV 275, del 29-07-1985 (1985/804719)

DECRET 97/1985, de 25 de juny, del Consell de la Generalitat Valenciana, pel qual es crea l'Escola d'Arts Aplicades i Oficis Artístics de Castelló de la Plana.
---------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1985/06/25/97/dof/vci/html**

### Dades del document

Número de DOGV
:   275

Data del DOGV
:   29-07-1985

Secció del DOGV
:   DISPOSICIONS GENERALS

Número del document
:   1985/804719


Data del document
:   25-06-1985

Organisme emissor
:   Conselleria de Cultura, Educació i Ciència

Tipus de document
:   Decret

Decret 97/1985, de 25 de juny, del Consell de la Generalitat Valenciana, pel qual es crea l'Escola d'Arts Aplicades i Oficis Artistics de Castelló de la Plana.  
La Constitució Espanyola de 1978, dins del capítol corresponent als drets i llibertats, reconeix en l'article 27 el dret de tothom a l'educació, i encomana, en l'apartat cinqué, als poders públics la garantia efectiva del dret esmentat, a través d'una programació general de l'ensenyament amb la participació efectiva de tots els sectors afectats i la creació de centres docents.  
Per tal de donar compliment al precepte constitucional, cal, doncs, crear els centres docents necessaris per a satisfer la demanda de llocs escolars en ensenyaments artístics, singularment, a la província de Castelló, en la qual, malgrat la tradició artística i cultural, no hi ha cap Escola d'Arts Aplicades i Oficis Artístics, i és l'única província de la Comunitat Autònoma Valenciana en què es produeix aquesta situació.  
Per tots aquests motius, segons que disposa l'article 4t de la Llei 14/1970, de 4 d'agost, i General d'Educació i Finançament de la Reforma Educativa, el Decret 2127/1963 que regula aquests ensenyaments i l'apartat B, lletra d), del Reial Decret 2093/1983, de 28 de juliol, sobre traspàs de funcions i serveis de l'Administració de l'Estat a la Comunitat Valenciana, en matèria d'educació, a proposta del Conseller de Cultura, Educació i Ciència i amb la deliberació prèvia del Consell de la Generalitat Valenciana en sessió celebrada el dia 25 de juny de 1985,  
DECRETE:  
Article primer  
Es crea l'Escola d'Arts Aplicades i Oficis Artístics de Castelló de la Plana.  
Article segon  
L'escola esmentada s'ubicarà provisionalment als locals de la Conselleria de Cultura, Educació i Ciència, de l'avinguda Germans Bou, núm. 26, de Castelló- capital, fins que acaben les obres de construcció del Centre Artístic i Cultural de la Ciutat, a la plaça Fadrell de Castelló - capital, on s'ubicarà de manera definitiva.  
DISPOSICIO TRANSITORIA  
Fins el pròxim curs escolar 1985-86, l'Escola d'Arts Aplicades i Oficis Artístics de Castelló de la Plana resta adscrita a la de València a efectes de matrícula i exàmens.  
DISPOSICIONS FINALS  
Primera  
S'autoritza el Conseller de Cultura, Educació i Ciència, per dictar les resolucions oportunes per al desenvolupament i l'execució del que disposa aquest Decret.  
Segona  
Aquest Decret entrarà en vigor a partir de l'endemà de la publicació en el Diari Oficial de la Generalitat Valenciana.  
València, a 25 de juny de 1985  
El President de la Generalitat,   
JOAN LERMA I BLASCO  
El Conseller de Cultura, Educació i Ciència,   
CEBRIA CISCAR I CASABAN


Còpia Permalink ELI